CELEX: 32014R0696
Language: sk
Date: 2014-06-24 00:00:00
Title: Nariadenie Komisie (EÚ) č. 696/2014 z  24. júna 2014 , ktorým sa mení nariadenie (ES) č. 1881/2006, pokiaľ ide o maximálne hodnoty obsahu kyseliny erukovej v rastlinných olejoch a tukoch a potravinách obsahujúcich rastlinné oleje a tuky  Text s významom pre EHP

25.6.2014   
            
            
               SK
            
            
               Úradný vestník Európskej únie
            
            
               L 184/1
            
         NARIADENIE KOMISIE (EÚ) č. 696/2014
   z 24. júna 2014,
   ktorým sa mení nariadenie (ES) č. 1881/2006, pokiaľ ide o maximálne hodnoty obsahu kyseliny erukovej v rastlinných olejoch a tukoch a potravinách obsahujúcich rastlinné oleje a tuky
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 315/93 z 8. februára 1993, ktorým sa stanovujú postupy Spoločenstva u kontaminujúcich látok v potravinách (1), a najmä na jeho článok 2 ods. 3,
   keďže:
   
               (1)
            
            
               V nariadení Komisie (ES) č. 1881/2006 (2) sa stanovujú maximálne hodnoty obsahu kontaminantov v potravinách.
            
         
               (2)
            
            
               Maximálny obsah kyseliny erukovej v olejoch a tukoch, ktoré sú určené pre ľudskú spotrebu a v potravinách obsahujúcich pridané oleje a tuky, bol zavedený smernicou Rady 76/621/EHS (3). Kyselina eruková je prírodný rastlinný toxín, ktorý je kontaminujúcou látkou podľa vymedzenia pojmu kontaminujúca látka stanoveného v nariadení (EHS) č. 315/93, keďže prítomnosť kyseliny erukovej v potravinách je dôsledkom poľnohospodárskej výroby, najmä výberu odrody. V záujme zjednodušenia právnych predpisov je vhodné stanoviť maximálne hodnoty obsahu kyseliny erukovej v nariadení (ES) č. 1881/2006. Okrem toho je vhodné zosúladiť ustanovenia týkajúce sa potravín s obsahom tuku, ktorý sa rovná alebo je menší ako 5 %. Smernica 76/621/EHS sa následne zruší samostatným právnym aktom.
            
         
               (3)
            
            
               Vedecký výbor pre potraviny vo svojom stanovisku zo 17. septembra 1993 k základným požiadavkám na počiatočnú a následnú dojčenskú výživu (4) zdôraznil vhodnosť stanovenia maximálnej hodnoty obsahu kyseliny erukovej.
            
         
               (4)
            
            
               V smernici Komisie 2006/141/ES (5) sa stanovuje prísnejšia maximálna hodnota obsahu kyseliny erukovej v počiatočnej a následnej dojčenskej výžive. Je vhodné uviesť túto maximálnu hodnotu aj v nariadení (ES) č. 1881/2006.
            
         
               (5)
            
            
               Nariadenie (ES) č. 1881/2006 by sa preto malo zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   V prílohe k nariadeniu (ES) č. 1881/2006 sa pridáva tento oddiel 8 „Toxíny obsiahnuté v rastlinách“.
   
      
         „Oddiel 8: Toxíny obsiahnuté v rastlinách
      
      
                  Potraviny (1)
               
               
                  Maximálne hodnoty obsahu (g/kg)
               
            
                  8.1
               
               
                  
                     Kyselina eruková
                  
               
               
                   
               
            
                  8.1.1
               
               
                  Rastlinné oleje a tuky
               
               
                  50 (6)
                  
               
            
                  8.1.2
               
               
                  Potraviny obsahujúce pridané rastlinné oleje a tuky s výnimkou potravín uvedených v bode 8.1.3
               
               
                  50 (6)
                  
               
            
                  8.1.3
               
               
                  Počiatočná dojčenská výživa a následná dojčenská výživa (8)
               
               
                  10 (6)
                  
               
            
   Článok 2
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. júla 2014.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. júna 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 37, 13.2.1993, s. 1.
   
      (2)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
   
      (3)  Smernica Rady 76/621/EHS z 20. júla 1976 týkajúca sa stanovenia maximálneho obsahu kyseliny erukovej v olejoch a tukoch, ktoré sú určené pre ľudskú spotrebu a v potravinách obsahujúcich pridané oleje alebo tuky (Ú. v. L 202, 28.7.1976, s. 35).
   
      (4)  http://ec.europa.eu/food/fs/sc/scf/reports/scf_reports_34.pdf.
   
      (5)  Smernica Komisie 2006/141/ES z 22. decembra 2006 o počiatočnej dojčenskej výžive a následnej dojčenskej výžive a o zmene a doplnení smernice 1999/21/ES (Ú. v. EÚ L 401, 30.12.2006, s. 1).
   
      (6)  Maximálna hodnota sa vzťahuje na obsah kyseliny erukovej, počítaný na celkový obsah mastných kyselín v tukovej zložke v potravinách.“